**Národná rada  Slovenskej republiky**

IV. volebné obdobie

**890**

**V L Á D N Ý NÁ V R H**

**Zákon**

**z ..... 2009**

**o múzeách a o galériách a o ochrane predmetov kultúrnej hodnoty a o zmene zákona**

**Slovenskej národnej rady č. 372/1990 Zb. o priestupkoch v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

**§ 1
Predmet úpravy**

Tento zákon upravuje:

postavenie a úlohy múzeí a galérií, ich zriaďovanie a zrušovanie, podmienky na výkon základných odborných činností v múzeu a galériipri nadobúdaní, ochrane a prezentácii predmetov kultúrnej hodnoty ako súčastí kultúrneho dedičstva,

ochranu predmetov kultúrnej hodnoty, ktoré sú evidované podľa tohto zákona a nie sú chránené a evidované podľa osobitných predpisov pre oblasť ochrany kultúrneho dedičstva.[[1]](#footnote-2))

**§ 2
Základné pojmy**

(1) Predmet kultúrnej hodnoty je pôvodný hmotný alebo duchovný doklad, ktorý má schopnosť priamo alebo sprostredkovane vypovedať o vývoji spoločnosti a má trvalý vedecký, historický, kultúrny alebo umelecký význam. Za predmet kultúrnej hodnoty na účely tohto zákona sa považuje aj prírodnina, ktorá má schopnosť vypovedať o vývoji prírody a má trvalý vedecký a historický význam.

(2) Zbierkový predmet je predmet kultúrnej hodnoty, ktorý je odborne spravovaný vykonávaním základných odborných činností. Zbierkový predmet a poznatky získané jeho odborným spravovaním a vedeckým skúmaním sú súčasťou vedomostného systému múzea alebo galérie. Zbierkovým predmetom môže byť aj objekt v múzeu v prírode, ktorý vznikol jeho prenesením alebo rekonštrukciou pôvodného objektu.

 (3) Zbierka je otvorený súbor zbierkových predmetov a poznatkov o nich z určenej špecifickej oblasti vývoja prírody alebo spoločnosti, ktorý je systematicky usporiadaný na základe odborných kritérií.

 (4) Zbierkový fond je súbor všetkých zbierkových predmetov a zbierok múzea alebo galérie systematicky usporiadaný na základe odborných kritérií, ktorý v komplexnosti vyjadruje zameranie a špecializáciu múzea alebo galérie. Je súčasťou vedomostného systému múzea alebo galérie.

(5) Múzeum je špecializovaná právnická osoba alebo organizačný útvar právnickej osoby, ktoré na základe prieskumu a vedeckého výskumu v súlade so svojím zameraním a špecializáciou nadobúda predmety kultúrnej hodnoty, ktoré ako zbierkové predmety odborne spravuje, vedecky skúma a sprístupňuje verejnosti najmä na účely štúdia, poznávania, vzdelávania a estetického zážitku špecifickými prostriedkami múzejnej komunikácie.

 (6) Galéria je múzeum, ktoré nadobúda, odborne spravuje, vedecky skúma a sprístupňuje zbierkové predmety z oblasti výtvarného umenia.

 (7) Vedomostný systém múzea alebo galérie je systém upravujúci zhromažďovanie, poskytovanie a využívanie poznatkov a znalosti získaných odborným spravovaním a vedeckým skúmaním zbierkových predmetov. Je tvorený zbierkovými predmetmi a zberom, udržiavaním, spracovaním,  poskytovaním a využívaním informácií o zbierkových predmetoch.

**§ 3**

**Zriaďovanie, zakladanie a zrušenie múzea a galérie**

(1) Múzeum alebo galériu môže ako právnickú osobu zriadiť

podľa osobitného predpisu[[2]](#footnote-3)) ústredný orgán štátnej správy,

podľa osobitného predpisu2) vyšší územný celok,

podľa osobitného predpisu 2)obec,

 (2) Múzeum alebo galériu môže založiť podľa osobitného predpisu[[3]](#footnote-4)) iná právnická osoba ako v odseku 1.

 (3) Múzeum alebo galéria  môže byť aj organizačným útvarom právnickej osoby. Na účely tohto zákona sa za zriaďovateľa alebo zakladateľa múzea alebo galérie považuje aj zriaďovateľ alebo zakladateľ právnickej osoby, ktorej je múzeum alebo galéria organizačným útvarom.

(4) Za múzeum alebo galériu zriadenú

a) ústredným orgánom štátnej správy sa považuje aj múzeum alebo galéria, ktorá je organizačným útvarom právnickej osoby zriadenej týmto ústredným orgánom štátnej správy,

b) vyšším územným celkom sa považuje aj múzeum alebo galéria, ktorá je organizačným útvarom právnickej osoby zriadenej týmto vyšším územným celkom,

c) obcou sa považuje aj múzeum alebo galéria, ktorá je organizačným útvarom právnickej osoby zriadenej touto obcou.

(5) Múzeum alebo galériu možno zrušiť len na základe predchádzajúceho súhlasu Ministerstva kultúry Slovenskej republiky (ďalej len „ministerstvo“).

**§ 4**

**Práva a povinnosti zriaďovateľa alebo zakladateľa**

Zriaďovateľ alebo zakladateľ múzea alebo galérie je oprávnený

určiť územnú pôsobnosť, zameranie a špecializáciu múzea alebo galérie a sídlo múzea alebo galérie,

požiadať Slovenské národné múzeum alebo Slovensku národnú galériu o odborné usmernenie,

zrušiť múzeum alebo galériu.

Zriaďovateľ alebo zakladateľ múzea alebo galérie je povinný

vydať zriaďovaciu listinu, zakladateľskú listinu alebo štatút múzea alebo galérie, v ktorých určí územný rozsah, zameranie, špecializáciu a sídlo múzea alebo galérie,

zabezpečiť priestorové a finančné podmienky na vykonávanie základných odborných činností v múzeu alebo galérií podľa § 8 až 15, a personálne zabezpečiť vykonávanie základných odborných činností zamestnancami s príslušnou odbornou spôsobilosťou,

požiadať ministerstvo do 60 dní od vydania alebo ak je neskorším dňom od nadobudnutia účinnosti zriaďovacej listiny, zakladateľskej listiny alebo štatútu múzea alebo galérie o zápis do Registra múzeí a galérií Slovenskej republiky (ďalej len „register“),

vykonávať kontrolu základných odborných činností a hospodárenia múzea alebo galérie,

neodkladne oznámiť ministerstvu zmenu údajov v registri,

požiadať ministerstvo o povolenie na trvalý vývoz zbierkového predmetu,

ponúknuť zbierkový predmet, ktorý bol vyradený z odbornej evidencie podľa § 10 ods. 8 písm. e) inému múzeu alebo galérii, ktoré sú zriadené podľa § 3 ods. 1,

požiadať ministerstvo do 60 dní po zrušení múzea alebo galérie o výmaz z registra.

Zriaďovateľ múzea alebo galérie zriadených podľa § 3 ods. 1 je povinný

požiadať ministerstvo o súhlas pri prevode zriaďovateľskej funkcie dohodou na iného zriaďovateľa,

požiadať ministerstvo o súhlas pri zlúčení viacerých múzeí alebo galérií jedného zriaďovateľa do jedného subjektu,

zabezpečiť pred zrušením múzea alebo galérie nadobudnutie zbierkových predmetov iným múzeom alebo galériou zriadeným podľa § 3 ods. 1,

požiadať ministerstvo 180 dní pred zrušením múzea alebo galérie o vydanie súhlasu; súčasťou žiadosti je oznámenie o spôsobe naloženia so zbierkovými predmetmi.

 (4) Zakladateľ múzea alebo galérie, ktoré sú založené podľa § 3 ods. 2, je povinný

najmenej 180 dní pred zrušením múzea alebo galérie ponúknuť zbierkové predmety na nadobudnutie inému múzeu alebo galérii, ktoré je zapísané v registri podľa § 3 ods. 1, a túto skutočnosť oznámiť ministerstvu,

požiadať ministerstvo pred zrušením múzea alebo galérie o vydanie súhlasu; súčasťou žiadosti je oznámenie o spôsobe naloženia so zbierkovými predmetmi.

.

**§ 5**

**Register**

(1) Zápis múzea alebo galérie do registra na základe žiadosti zriaďovateľa alebo zakladateľa (ďalej len „žiadateľ o zápis“) vykonáva ministerstvo. Žiadosť o zápis do registra sa predkladá na tlačive, ktorého vzor je uvedený v prílohe č. 1. Súčasťou žiadosti o zápis do registra je zriaďovacia listina, zakladateľská listina alebo štatút múzea.

(2) Ministerstvo zapíše do 90 dní od doručenia žiadosti o zápis alebo do 30 dní od odstránenia zistených nedostatkov podľa odseku 4 do registra len múzeum alebo galériu, ktoré

vedie odbornú evidenciu zbierkových predmetov podľa § 10 ods. 3 písm. a),

má vytvorené podmienky na bezpečnosť zbierkových predmetov podľa § 12 a odbornú ochranu zbierkových predmetov podľa § 13,

zabezpečuje sprístupňovanie zbierkových predmetov podľa § 15,

je personálne zabezpečené na vykonávanie základných odborných činnosti osobami s príslušnou odbornou spôsobilosťou.

(3) Ministerstvo požiada pred zápisom múzea do registra Slovenské národné múzeum a pred zápisom galérie Slovenskú národnú galériu o stanovisko o splnení podmienok na výkon základných odborných činností múzeom alebo galériou. Ak ministerstvo po prihliadnutí na stanovisko Slovenského národného múzea alebo Slovenskej národnej galérie zistí, že múzeum alebo galéria spĺňa podmienky podľa odseku 2, ministerstvo zapíše múzeum alebo galériu do registra..

(4) Ak ministerstvo po prihliadnutí na stanovisko Slovenského národného múzea alebo Slovenskej národnej galérie zistí, že múzeum alebo galéria nespĺňa podmienky podľa odseku 2, vyzve žiadateľa o zápis na odstránenie zistených nedostatkov do 90 dní od doručenia výzvy, ku  ktorej ministerstvo pripojí stanovisko Slovenského národného múzea alebo Slovenskej národnej galérie. Ak ministerstvo po opätovnom prihliadnutí na nové stanovisko zistí, že zistené nedostatky napriek výzve neboli odstránené, ministerstvo žiadosť o zápis do registra zamietne, čo písomne oznámi žiadateľovi o zápis.

(5) Žiadateľ o zápis môže opätovne požiadať o zápis do registra až po splnení povinností podľa odseku 2.

(6) Ak dôjde k zlúčeniu múzeí alebo galérií jedného žiadateľa o zápis, oznámi žiadateľ o zápis takto zriadeného múzea alebo galérie túto skutočnosť ministerstvu. Zároveň požiada o zápis takto zriadeného múzea alebo galérie do registra. Žiadateľ o zápis požiada o výmaz zlúčených múzeí alebo galérií z registra do 30 dní odo dňa zlúčenia múzeí alebo galérií.

(7) Ak dôjde k prevodu zriaďovateľskej alebo zakladateľskej funkcie múzea alebo galérie dohodou na iného zriaďovateľa alebo zakladateľa, požiada nový zriaďovateľ alebo zakladateľ múzea alebo galérie o zmenu údajov v registri do 30 dní odo dňa prevodu zriaďovateľskej funkcie alebo zakladateľskej funkcie múzea alebo galérie dohodou na iného zriaďovateľa alebo zakladateľa.

 (8) Ak múzeum alebo galéria najmenej 12 mesiacov neplní povinnosti podľa § 8 až 15, môže ministerstvo z vlastného podnetu vykonať výmaz jeho zápisu v registri, o čom upovedomí zriaďovateľa alebo zakladateľa do 60 dní pred dňom výmazu z registra. Zriaďovateľ alebo zakladateľ môže opätovne požiadať o zápis do registra najskôr 180 dní od dňa výmazu z registra.

(9) Po zrušení múzea alebo galérie vykoná ministerstvo ich výmaz z registra do 30 dní od doručenia žiadosti podľa § 4 ods. 2 písm. h).

(10) Múzeum alebo galéria, ktoré boli vymazané z registra, môžu byť podľa § 7 ods. 5 písm. j) zapísané do evidencie zariadení, ktorých aktivity majú charakter múzejnej prezentácie.

(11) Na úkony registra podľa tohto paragrafu sa nevzťahuje všeobecný predpis o správnom konaní.[[4]](#footnote-5))

**§ 6**

**Ministerstvo**

Ministerstvo ako ústredný orgán štátnej správy[[5]](#footnote-6)) pre oblasť ochrany kultúrneho

dedičstva najmä

riadi a koordinuje výkon štátnej správy v oblasti múzeí a galérií a ochrany predmetov kultúrnej hodnoty,

určuje strategické a koncepčné smery rozvoja múzejnej a galerijnej činnosti,

zabezpečuje vytváranie legislatívnych podmienok na rozvoj múzeí a galérií,

vedie register,

zabezpečuje výkon štátneho odborného dohľadu a kontroly nad dodržiavaním tohto zákona,

vedie evidenciu predmetov kultúrnej hodnoty podľa § 16,

udeľuje súhlas podľa § 3 ods. 5,

vydáva povolenie na trvalý vývoz zbierkového predmetu z územia Slovenskej republiky na územie iného členského štátu Európskeho spoločenstva podľa § 17 ods. 2 a 3 a na vývoz zbierkového predmetu z územia Európskeho spoločenstva podľa osobitného predpisu,[[6]](#footnote-7))

vydáva predchádzajúci súhlas na dočasný vývoz zbierkových predmetov podľa § 17 ods. 5 až 9, ak je zriaďovateľ.

**§ 7
Sústava múzeí a galérií**

(1) Múzeum alebo galéria z územného hľadiska je

celoštátne,

regionálne,

miestne.

 (2) Múzeum alebo galéria z hľadiska zamerania a špecializácie je

múzeum s komplexnou múzejnou dokumentáciou regiónu svojho pôsobenia,

galéria s komplexnou galerijnou dokumentáciou regiónu svojho pôsobenia,

špecializované múzeum s celoštátnou pôsobnosťou s komplexnou múzejnou dokumentáciou vo vybranej oblasti alebo vednom odbore,

špecializovaná galéria s galerijnou dokumentáciou vo vybraných oblastiach.

(3) Múzeum s múzejnou dokumentáciou vybraného regiónu a galériu s galerijnou dokumentáciou vybraného regiónu zriaďuje vyšší územný celok. Vyšší územný celok môže určiť vybrané múzeum alebo  vybranú galériu ako pracovisko s koordinačnou, metodickou a odborno-poradenskou pôsobnosťou pre múzeá a galérie v územnom obvode vyššieho územného celku a pre vlastníkov a správcov predmetov kultúrnej hodnoty.

 (4) Špecializované múzeum s celoštátnou pôsobnosťou vykonáva koordinačné, metodické, vzdelávacie a informačné činnosti v oblasti svojej špecializácie.

 (5) Slovenské národné múzeum je právnická osoba, ktorej zriaďovateľom je ministerstvo. Slovenské národné múzeum je vrcholnou zbierkotvornou, vedecko-výskumnou, metodickou a kultúrno-vzdelávacou inštitúciou s celoštátnou pôsobnosťou pre oblasť základných odborných činností. Slovenské národné múzeum najmä

nadobúda zbierkové predmety a zbierky dokumentujúce stav a vývoj prírody, hospodársky, spoločensko-politický a kultúrny vývoj spoločnosti s dôrazom na územie Slovenskej republiky, slovenský národ a národnostné a etnické spoločenstva, ktoré žili a žijú na území Slovenskej republiky, ako aj Slovákov, ktorí žili a žijú v zahraničí,

nadobúda predmety kultúrnej hodnoty slovenského pôvodu aj v zahraničí, spracováva údaje o predmetoch kultúrnej hodnoty slovenského pôvodu, ktoré sa trvalo nachádzajú v zbierkach najmä zahraničných múzeí a sprístupňuje ich verejnosti,

je metodickým, odborným, poradenským, koordinačným a vzdelávacím pracoviskom sústavy múzeí,

koordinuje informatizáciu a zavádzanie informačných technológií v rámci sústavy múzeí,

zabezpečuje digitalizáciu spracovania, spravovania a sprístupňovania údajov o zbierkových predmetoch v rámci sústavy múzeí,

vedie v elektronickej podobe centrálnu evidenciu zbierkových predmetov múzeí zapísaných v registri,  vybrané údaje z centrálnej evidencie zbierkových predmetov v elektronickej podobe sprístupňuje verejnosti; centrálna evidencia zbierkových predmetov múzeí spoluvytvára vedomostný systém múzeí.

spracováva a vyhodnocuje štatistické a iné údaje o múzeách a o základných odborných činnostiach, sprístupňuje ich zriaďovateľom múzeí a galérií a ostatnej verejnosti,

posudzuje žiadosti žiadateľov o zápis múzea do registra; preveruje podmienky na výkon základných odborných činností,

poskytuje odbornú pomoc vlastníkom a správcom predmetov kultúrnej hodnoty,

vedie evidenciu zariadení, ktorých aktivity majú charakter múzejnej prezentácie.

(6) Slovenská národná galéria je právnická osoba, ktorej zriaďovateľom je ministerstvo. Slovenská národná galéria je vrcholnou zbierkotvornou, vedeckovýskumnou, metodickou a kultúrno-vzdelávacou inštitúciou s celoštátnou pôsobnosťou. Dokumentuje a vedecky skúma najmä vývin výtvarného umenia v Slovenskej republike vo všetkých výtvarných disciplínach. Slovenská národná galéria najmä

nadobúda diela všetkých disciplín výtvarného umenia domáceho a zahraničného pôvodu jednotlivých historických období a súčasnosti s prihliadnutím na diela národnej kultúry,

nadobúda diela výtvarného umenia vysokej vedeckej a kultúrnej hodnoty slovenského pôvodu aj v zahraničí, spracováva údaje o dielach výtvarného umenia slovenského pôvodu, ktoré sa trvalo nachádzajú najmä v zbierkach zahraničných múzeí a galérií a sprístupňuje ich verejnosti,

je metodickým, odborným, poradenským, koordinačným a vzdelávacím pracoviskom sústavy galérií,

koordinuje informatizáciu a zavádzanie informačných technológií v rámci sústavy galérií,

zabezpečuje digitalizáciu spracovania, spravovania a sprístupňovania údajov o zbierkových predmetoch,

vedie v elektronickej forme centrálnu evidenciu zbierkových predmetov galérií zapísaných v registri a vybrané údaje v elektronickej podobe sprístupňuje verejnosti,

spracováva a vyhodnocuje štatistické a iné údaje o galériách a základných odborných činnostiach, sprístupňuje ich zriaďovateľom a zakladateľom galérií a ostatnej verejnosti,

posudzuje žiadosti žiadateľov o zápis galérie do registra a preveruje podmienky na výkon základných odborných činností v galérii,

poskytuje odbornú pomoc a poradenstvo vlastníkom a správcom predmetov kultúrnej hodnoty z oblasti výtvarného umenia.

(7) Slovenské technické múzeum a Múzeum Slovenského národného povstania ako celoštátne špecializované múzeá sú právnické osoby, ktorých zriaďovateľom je ministerstvo. Slovenské technické múzeum v oblasti dejín vedy a techniky a Múzeum Slovenského národného povstania v oblasti dejín druhej svetovej vojny, protifašistického odboja a slovenskej spoločnosti v rokoch 1938 až 1945 vykonávajú komplexnú múzejnú dokumentáciu a sú

vrcholné zbierkotvorné, vedecko-výskumné a   kultúrno-vzdelávacie inštitúcie v oblasti svojej špecializácie,

ústredné informačné, metodické, koordinačné, vzdelávacie centrá pre múzejnú činnosť v oblasti svojej špecializácie.

(8) Vojenské historické múzeum ako celoštátne špecializované múzeum je súčasťou Vojenského historického ústavu, ktorý je právnickou osobou v zriaďovateľskej pôsobnosti Ministerstva obrany Slovenskej republiky. Vojenské historické múzeum vykonáva v oblasti vojenských dejín komplexnú múzejnú dokumentáciu a je

vrcholná zbierkotvorná, vedecko-výskumná a kultúrno-vzdelávacia inštitúcia v oblasti svojej špecializácie,

ústredné informačné, metodické, koordinačné, vzdelávacie centrum pre múzejnú činnosť v oblasti svojej špecializácie.

**§ 8
Základné odborné činnosti**

(1) Múzeum alebo galéria vykonávaním základných odborných činností je povinné:

získavať predmety kultúrnej hodnoty ako zbierkové predmety,

odborne spravovať a vedecky skúmať zbierkové predmety,

prezentovať zbierkové predmety s využitím informačnej a výpovednej hodnoty zbierkových predmetov pri poskytovaní vybraných verejných služieb a budovaní vedomostného systému múzea alebo galérie.

(2) Základné odborné činnosti sú:

nadobúdanie zbierkových predmetov podľa § 9,

odborná evidencia zbierkových predmetov a vyraďovanie zbierkových predmetov z odbornej evidencie múzea alebo galérie podľa § 10,

odborná revízia zbierkových predmetov múzea alebo galérie podľa § 11,

bezpečnosť zbierkových predmetov podľa § 12,

odborná ochrana zbierkových predmetov podľa § 13,

vedecko-výskumná činnosť podľa § 14,

sprístupňovanie zbierkových predmetov a zbierok a historických objektov v správe

múzea alebo galérie podľa § 15.

**§ 9
Nadobúdanie zbierkových predmetov**

 (1) Zbierkové predmety sa nadobúdajú v súlade so zameraním a špecializáciou stanovenou v zriaďovacej listine, zakladateľskej listine alebo štatúte múzea alebo galérie.

 (2) Nadobúdanie je cieľavedomý a systematický proces získavania predmetov kultúrnej hodnoty za účelom ich trvalého uchovávania, následného odborného spravovania a vedeckého skúmania s cieľom využiť ich informačnú a výpovednú vedeckú, historickú, kultúrnu a umeleckú hodnotu v prezentačných a výchovno-vzdelávacích aktivitách múzea alebo galérie.

(3) Nadobúdanie zbierkových predmetov a zbierok posudzuje komisia na tvorbu zbierok (ďalej len „komisia“). Komisiu ako svoj poradný orgán zriaďuje štatutárny orgán múzea alebo galérie, ak je múzeum alebo galéria právnickou osobou, alebo štatutárny orgán právnickej osoby, ktorej je múzeum alebo galéria organizačným útvarom (ďalej len „štatutárny orgán“). Členov komisie vymenúva a odvoláva štatutárny orgán. Členmi komisie môžu byť odborní zamestnanci múzea alebo galérie a odborníci z vedných disciplín a odborov, ktoré sú zastúpené v zbierkovom fonde múzea alebo galérie.

(4) Štatutárny orgán môže zriadiť aj viac komisií podľa odborného zamerania a špecializácie múzea alebo galérie. Na základe dohody štatutárnych orgánov možno zriadiť jednu komisiu pre viacero múzeí alebo galérií.

 (5) Pri nadobúdaní zbierkových predmetov a zbierok určí komisia jednotlivo hodnotu všetkých nadobúdaných zbierkových predmetov a zbierok. O nadobudnutí zbierkového predmetu a zbierky na základe odporúčania komisie rozhoduje štatutárny orgán.

 (6) Predmety kultúrnej hodnoty možno ako zbierkové predmety nadobúdať

kúpou,

darom,

vlastným výskumom,

prevodom správy[[7]](#footnote-8))

zámenou s iným múzeom alebo galériou.

(7) Predmety kultúrnej hodnoty nie je možné nadobúdať ako zbierkové predmety, ak sú hnuteľnými archeologickými nálezmi[[8]](#footnote-9)) pochádzajúcimi z nepovolených výskumov a výkopov alebo pochádzajú z inej trestnej činnosti.[[9]](#footnote-10))

(8) Ustanovenia osobitných predpisov[[10]](#footnote-11)) nie sú ustanoveniami tohto zákona o nadobúdaní zbierkových predmetov dotknuté.

(9) Ak múzeum nadobudne do správy hnuteľné archeologické nálezy podľa osobitného predpisu,[[11]](#footnote-12)) spravuje ich ako zbierkové predmety. Múzeum zriadené podľa § 3 ods. 1 je povinné prijať do svojej správy archeologické nálezy, ak boli získané z archeologických výskumov vykonaných v regióne jeho pôsobenia.

(10) Ak múzeum alebo galéria nadobudne ako zbierkový predmet kultúrnu pamiatku, jej zápis v Ústrednom zozname pamiatkového fondu zostáva nedotknutý.[[12]](#footnote-13))

**§ 10
Odborná evidencia zbierkových predmetov a vyraďovanie zbierkových predmetov**

(1) Zbierkový predmet sa zapíše ihneď po jeho nadobudnutí do odbornej evidencie zbierkového fondu múzea alebo galérie.

(2) Odborná evidencia zbierkových predmetov sa vykonáva s cieľom jednoznačne identifikovať zbierkový predmet a určiť jeho vedeckú, historickú, kultúrnu a umeleckú hodnotu. Vykonávanie odbornej evidencie na základe odborného zhodnotenia a vedeckého skúmania zbierkových predmetov je súčasťou vedomostného systému múzea alebo galérie.

(3) Odborná evidencia zbierkových predmetov sa vykonáva v dvoch stupňoch:

I. stupeň, ktorým je chronologická evidencia zbierkových predmetov; chronologická evidencia zbierkových predmetov sa vykonáva v knihe prírastkov.

 II. stupeň, ktorým je katalogizácia zbierkových predmetov.

(4) Katalogizácia zbierkových predmetov sa vykoná najneskôr do jedného roka po nadobudnutí zbierkového predmetu. Múzeum vykonáva katalogizáciu v podobe katalogizačného záznamu, ktorý obsahuje odborný a technický opis zbierkového predmetu, zabezpečujúci jeho nezameniteľnosť. Galéria vykonáva katalogizáciu na dokumentačnú kartu.

(5) Múzeum je každoročne povinné v elektronickej podobe poskytovať Slovenskému národnému múzeu údaje o odbornej evidencii zbierkových predmetov do centrálnej evidencie múzejných zbierkových predmetov a poskytovať súčinnosť pri digitalizácii zbierkových predmetov.

 (6) Galéria je každoročne povinná v elektronickej podobe poskytovať Slovenskej národnej galérií údaje o odbornej evidencii zbierkových predmetov do centrálnej evidencie zbierkových predmetov z oblasti výtvarného umenia a poskytovať súčinnosť pri digitalizácii zbierkových predmetov.

 (7) Na zbierkový predmet nemožno zriadiť záložné právo[[13]](#footnote-14)) ani ho inak zaťažiť. Zbierkový predmet nepodlieha exekúcii podľa osobitných predpisov[[14]](#footnote-15)) a konkurzu podľa osobitného predpisu.[[15]](#footnote-16))

 (8) Z odbornej evidencie zbierkových predmetov je možné zbierkový predmet vyradiť z dôvodu

zničenia,

odcudzenia,

trvalého vývozu,

zámeny,

ak zbierkový predmet nezodpovedá profilácii a špecializácii múzea alebo galérie a nezhodnocuje ich zbierkový fond a sú splnené podmienky podľa odseku 9 alebo 10,

vydania oprávnenej osobe podľa osobitného predpisu.[[16]](#footnote-17))

(9) Pri zbierkovom predmete múzea alebo galérie, zriadenými ústredným orgánom štátnej správy možno dôvod vyradenia podľa odseku 8 písm. e) uplatniť len vtedy, ak na základe zmluvy podľa osobitného predpisu7) sa uskutoční prevod jeho správy na iné múzeum alebo galériu, ktoré sú zriadené ústredným orgánom štátnej správy alebo na základe zmluvy podľa osobitného predpisu7) sa uskutoční prevod jeho vlastníctva na obec alebo vyšší územný celok do správy múzea alebo galérie, zriadenými vyšším územným celkom alebo obcou.

 (10) Pri zbierkovom predmete múzea alebo galérie, ktoré sú zriadené podľa § 3 ods. 1 písm. b) a c) možno dôvod vyradenia podľa odseku 8 písm. e) uplatniť len vtedy, ak na základe zmluvy podľa osobitného predpisu[[17]](#footnote-18)) sa uskutoční prevod jeho správy na múzeum alebo galériu, zriadených tým istým zriaďovateľom, alebo sa uskutoční prevod jeho vlastníctva na obec alebo vyšší územný celok do správy nimi zriadeného múzea alebo galérie podľa § 3 ods. 1 písm. b) a c) alebo   na iné múzeum alebo galériu, ktoré sú zriadené podľa § 3 písm. písm. a).

(11) Návrh na vyradenie zbierkového predmetu z odbornej evidencie zbierkových predmetov múzea alebo galérie posudzuje komisia na základe návrhu štatutárneho orgánu. Stanovisko komisie je pre štatutárny orgán záväzné.

(12) Návrh na vyradenie zbierkového predmetu z odbornej evidencie zbierkových predmetov spolu so súhlasným stanoviskom komisie predkladá štatutárny orgán zriaďovateľovi alebo zakladateľovi, ktorí rozhodujú o súhlase s vyradením zbierkového predmetu z odbornej evidencie zbierkových predmetov. Bez takého súhlasu nie je možné zbierkový predmet vyradiť z odbornej evidencie zbierkových predmetov.

(13) Záznamy o nadobúdaní, odbornej evidencii a vyraďovaní zbierkových predmetov sa trvalo uchovávajú.

**§ 11**

**Odborná revízia zbierkových predmetov**

(1) Vykonávanie odbornej revízie zbierkových predmetov je povinné. Odborná revízia zbierkových predmetov sa vykonáva porovnávaním zbierkového predmetu s evidenčným záznamom o zbierkovom predmete v odbornej evidencii zbierkových predmetov. Odbornou revíziou sa zisťuje aj fyzický stav zbierkového predmetu a potreba odborného ošetrenia zbierkového predmetu.

(2) Odborná revíziu sa vykonáva

pravidelne, formou čiastkovej odbornej revízie časti zbierkového fondu podľa celkového počtu zbierkových predmetov tak, že komplexná odborná revízia zbierkového fondu sa uskutoční

každé dva roky, ak zbierkový fond nepresahuje 15 000 kusov zbierkových predmetov,

každé tri roky, ak zbierkový fond nepresahuje 30 000 kusov zbierkových predmetov,

každé štyri roky, ak zbierkový fond nepresahuje 50 000 kusov zbierkových predmetov,

každých päť rokov, ak zbierkový fond nepresahuje 100 000 kusov zbierkových predmetov,

každých šesť rokov, ak zbierkový fond nepresahuje 500 000 kusov zbierkových predmetov,

každých sedem rokov, ak zbierkový fond má viac ako 500 000 kusov zbierkových predmetov,

 b) mimoriadne, ak

1. odbornú revíziu nariadi zriaďovateľ alebo zakladateľ múzea alebo galérie,

2. je potrebné zistiť skutočný početný stav zbierkového fondu alebo jeho časti

 a fyzický stav zbierkových predmetov, najmä po mimoriadnej udalosti

 alebo pri premiestnení zbierky alebo časti zbierkového fondu do iného

 depozitára,

 3. došlo k zmene zamestnanca zodpovedného za správu zbierky alebo časti

 zbierkového fondu.

(3) Záznamy o vykonaní odbornej revízie zbierkového fondu sa trvalo uchovávajú.

**§ 12**

**Bezpečnosť zbierkových predmetov**

(1) Všestrannú bezpečnosť a zvýšenú ochranu zbierkových predmetov je potrebné zabezpečiť

vykonávaním zvýšenej ochrany a bezpečnosti budov a priestorov, v ktorých sú zbierkové predmety trvalo uložené alebo dočasne uložené,[[18]](#footnote-19))

vykonávaním a zabezpečením bezpečnostnej ochrany zbierkového predmetu pri jeho premiestňovaní, sprístupňovaní a využívaní.

(2) Zriaďovateľ alebo zakladateľ sú povinní zabezpečiť vytvorenie systému všestrannej vnútornej bezpečnosti a zvýšenej ochrany v múzeu alebo galérií, a tak

zamedziť poškodzovaniu a znehodnocovaniu zbierkových predmetov,

zabrániť odcudzeniu a strate zbierkových predmetov,

zamedziť nedovolenej manipulácii a nedovolenému premiestňovaniu zbierkových predmetov v rámci múzea alebo galérie bez súhlasu zodpovedného zamestnanca,

zamedziť nedovolenému premiestňovaniu zbierkových predmetov z priestorov múzea alebo galérie.

(3) Múzeum alebo galéria, ktorá je právnickou osobou alebo právnická osoba, ktorej organizačným útvarom je múzeum alebo galéria, sú povinní pri výpožičke zbierkového predmetu uzavrieť s druhou zmluvnou stranou zmluvu o výpožičke[[19]](#footnote-20)) zbierkového predmetu, alebo pri nájme zbierkového predmetu uzavrieť zmluvu o nájme[[20]](#footnote-21)) zbierkového predmetu, v ktorej sú stanovené podmienky výpožičky alebo nájmu zaručujúce všestrannú ochranu, bezpečnosť a starostlivosť o vypožičaný zbierkový predmet alebo prenajatý zbierkový predmet počas jeho prepravy a prezentácie a zodpovednosť za škody spôsobené pri preprave a prezentácii zbierkového predmetu.

(4) Múzeum alebo galéria sú povinní zabezpečiť ochranu údajov týkajúcich sa uloženia a manipulácie so zbierkovými predmetmi pred neoprávneným použitím.

(5) Za účelom zabezpečenia ochrany zbierkových predmetov v čase vojny a vojnového stavu sú múzeum alebo galéria, ktoré sú právnickou osobou, alebo právnická osoba, ktorej múzeum alebo galéria je organizačným útvarom, povinní spracovať a priebežne aktualizovať plán evakuácie zbierkových predmetov a viesť vlastnú bezpečnostnú dokumentáciu.[[21]](#footnote-22))

**§ 13**

**Odborná ochrana zbierkových predmetov**

 (1) Odborná ochrana zbierkových predmetov sa musí systematicky vykonávať s cieľom zastavenia alebo spomalenia prirodzených procesov degradácie zbierkových predmetov, a týmto spôsobom zachovávať ich vedeckú, historickú, kultúrnu a umeleckú hodnotu.

(2) Odborná ochrana zbierkových predmetov je zabezpečovaná

trvalým odborným uložením zbierkových predmetov v špecificky upravených a zabezpečených priestoroch múzea alebo galérie – v depozitároch,

zabezpečením optimálnych klimatických, svetelných a bezpečnostných podmienok pri trvalom uložení zbierkových predmetov v depozitároch,

vytváraním optimálnych klimatických, svetelných a bezpečnostných podmienok pri prezentácii, štúdiu a preprave zbierkových predmetov,

odborným ošetrením zbierkových predmetov, ktorým je najmä konzervovanie, reštaurovanie a preparovanie.

(3) Konzervovanie je odborné ošetrenie zbierkového predmetu, ktoré sa vykonáva ako prevencia proti možnej deštrukcii zbierkového predmetu s cieľom zachovať alebo zlepšiť fyzický stav zbierkového predmetu.

(4) Reštaurovanie je odborné ošetrenie zbierkového predmetu, ktoré sa vykonáva s cieľom kvalitatívne zlepšiť fyzický stav zbierkového predmetu a uviesť zbierkový predmet do stavu čo najviac sa približujúcemu jeho pôvodnému stavu.

(5) Preparovanie je odborné spracovanie zbierkového predmetu z oblasti prírodovedných vied špecifickými metódami s cieľom jeho zachovania pre vedecké, dokumentačné a výstavné účely.

 (6) Odborné ošetrenie zbierkových predmetov sa vykonáva

vo vlastných špeciálne technicky vybavených priestoroch, ktorými sú najmä konzervátorské dielne, reštaurátorské ateliéry, preparátorské laboratóriá,

dodávateľsky.

 (7) Pri výkone odborného ošetrenia zbierkového predmetu sú múzeum alebo galéria povinné zabezpečiť, aby zbierkový predmet nebol poškodený, znehodnotený alebo zničený.

(8) Odborné ošetrenie zbierkových predmetov môžu vykonávať len osoby s príslušnou odbornou spôsobilosťou.

 (9) Na reštaurovanie zbierkových predmetov z oblasti výtvarného umenia, ktoré je vykonávané na území Slovenskej republiky, sa vzťahuje osobitný predpis.[[22]](#footnote-23))

**§ 14**

**Vedecko-výskumná činnosť**

(1) Vedecko-výskumná činnosť[[23]](#footnote-24))sa vykonáva s cieľom

nadobúdať zbierkové predmety,

vedecky skúmať zbierkové predmety a zbierky a využiť ich vedeckú hodnotu na poznávanie prírody a hospodárskeho, politického, spoločenského a kultúrneho vývoja spoločnosti,

skúmať postupy a metódy pri odbornom ošetrení zbierkových predmetov,

prinášať a rozvíjať nové poznatky a informácie ako súčasť vedomostného systému múzea alebo galérie v súlade s ich zameraním a špecializáciou.

(2) Na vedecký výskum zameraný na nadobúdanie prírodnín a skúmanie životného prostredia sa vzťahuje osobitný predpis.[[24]](#footnote-25))

(3) Na vedecký výskum zameraný na nadobúdanie archeologických nálezov a archeologický výskum vybraných lokalít sa vzťahuje osobitný predpis.[[25]](#footnote-26))

**§ 15**

**Sprístupňovanie zbierkových predmetov a zbierok**

Zbierkové predmety a zbierky sa využívajú a sprístupňujú formou

stálych expozícií,

dlhodobých, krátkodobých a putovných výstav,

publikačnej a edičnej činnosti,

iných odborných, výchovno-vzdelávacích a prezentačných aktivít.

**§ 16**

**Evidencia predmetov kultúrnej hodnoty, ktoré nie sú zachovávané**

**v múzeu alebo v galérií**

 (1) Predmet kultúrnej hodnoty, ktorý nie je zachovávaný v múzeu alebo galérii, môže zapísať právnická osoba alebo fyzická osoba, ktorá je vlastníkom predmetu kultúrnej hodnoty, do evidencie predmetov kultúrnej hodnoty. Zápisu do evidencie predmetov kultúrnej hodnoty podliehajú predmety uvedené v prílohe č. 2 a všetky originály diel výtvarného umenia bez časového obmedzenia vrátane diel žijúcich autorov.[[26]](#footnote-27))

(2) Do evidencie predmetov kultúrnej hodnoty sa nezapisujú predmety, ktoré sú zbierkovým predmetom, historickým knižničným dokumentom, historickým knižničným fondom, kultúrnou pamiatkou alebo archívnym dokumentom.

(3) Povinnosť zapísať predmet kultúrnej hodnoty do evidencie predmetov kultúrnej hodnoty má vlastník alebo správca, ktorým je

ústredný orgán štátnej správy,

právnická osoba zriadená ústredným orgánom štátnej správy,

vyšší územný celok,

právnická osoba zriadená vyšším územným celkom,

obec,

právnická osoba zriadená obcou,

Slovenská akadémia vied.

(4) Evidenciu predmetov kultúrnej hodnoty vedie ministerstvo. Žiadosť o zápis do evidencie predmetov kultúrnej hodnoty, ktorého vzor je uvedený v prílohe č. 3, sa podáva v dvoch vyhotoveniach ministerstvu.

 (5) Vlastník predmetu kultúrnej hodnoty alebo jeho správca podľa odseku 3 sú oprávnení

požiadať múzeum alebo galériu o odbornú pomoc pri spracovaní evidenčného formulára na evidenciu predmetov kultúrnej hodnoty,

uložiť predmet kultúrnej hodnoty v múzeu alebo galérii, pokiaľ im to ich priestorové a odborné kapacity umožňujú; prevzatie predmetu kultúrnej hodnoty múzeom alebo galériou je možné len na základe zmluvy o úschove,[[27]](#footnote-28)) v ktorej sa upravia podmienky úschovy,

požiadať múzeum alebo galériu o odborné usmernenie pri odbornej ochrane predmetu kultúrnej hodnoty,

sprístupniť predmet kultúrnej hodnoty verejnosti.

(6) Ak sa pri zápise predmetu kultúrnej hodnoty a jeho evidencii preukáže jeho vysoká vedecká, historická, kultúrna a umelecká hodnota, môže ministerstvo začať proces vyhlásenia predmetu kultúrnej hodnoty za kultúrnu pamiatku.[[28]](#footnote-29))

(7) Vlastník predmetu kultúrnej hodnoty alebo jeho správca podľa odseku 3, ktorý je zapísaný v evidencii predmetov kultúrnej hodnoty, sú povinní

ponúknuť predmet kultúrnej hodnoty na nadobudnutie ministerstvom vybranému múzeu alebo galérii, ktorí budú vybraní podľa ich zamerania a špecializácie; ak múzeum alebo galéria ponuku do 90 dní od jej doručenia neprijme, prednostné právo na nadobudnutie predmetu kultúrnej hodnoty zaniká,

uzavrieť po prijatí ponuky na nadobudnutie predmetu kultúrnej hodnoty múzeom alebo galériou do 90 dní odo dňa doručenia ponuky s vlastníkom zmluvu o nadobudnutí predmetu kultúrnej hodnoty za cenu zodpovedajúcu hodnote určenej podľa § 9 ods. 5; pri nakladaní správcu majetku štátu pri ponuke a prevode predmetu kultúrnej hodnoty podľa tohto písmena sa nepostupuje podľa osobitného predpisu,7)

požiadať o výmaz predmetu kultúrnej hodnoty z evidencie predmetov kultúrnej hodnoty, ak predmet kultúrnej hodnoty sa stal zbierkovým predmetom, bol vyhlásený za kultúrnu pamiatku, bol vyhlásený za historický knižničný dokument alebo historický knižničný fond, alebo bol trvalo vyvezený z územia Slovenskej republiky.

(8) Vlastník alebo správca predmetu kultúrnej hodnoty, ktorý je zapísaný v evidencii predmetov kultúrnej hodnoty, je povinný chrániť predmet pred jeho poškodením, znehodnotením a odcudzením a oznamovať ministerstvu neodkladne každú zmenu stavu.

**§ 17
Vývoz a dovoz zbierkového predmetu**

(1) Trvalý vývoz zbierkového predmetu sa povolí iba v prípade jeho zámeny za iný zbierkový predmet zodpovedajúcej vedeckej, historickej, kultúrnej a umeleckej hodnoty z múzea alebo galérie na území štátu, do ktorého sa pre také múzeum alebo galériu povoľuje trvalý vývoz zbierkového predmetu, inak sa žiadosť o povolenie podľa odseku 2 zamietne. Povolenie na trvalý vývoz zbierkového predmetu (ďalej len „povolenie“) vydáva ministerstvo po predchádzajúcom súhlase zriaďovateľa alebo zakladateľa v lehote 90 dní od doručenia žiadosti podľa odseku 2. Na rozhodnutie o povolení sa nevzťahuje všeobecný predpis o správnom konaní.[[29]](#footnote-30))

(2) Štatutárny orgán predkladá ministerstvu žiadosť o povolenie na trvalý vývoz zbierkového predmetu okrem kategórií podľa prílohy osobitného predpisu[[30]](#footnote-31)) spolu s predchádzajúcim súhlasom podľa odseku 1 v štyroch vyhotoveniach na tlačive, ktorého vzor je uvedený v prílohe č. 4.

(3) Držiteľ povolenia na územie iného členského štátu Európskeho spoločenstva predloží povolenie miestne príslušnému colnému úradu, v ktorého územnom obvode sa nachádza sídlo múzea alebo galérie, ak je preprava zbierkového predmetu zabezpečená pred jej uskutočnením. Colný úrad potvrdí, že sa z územia Slovenskej republiky trvalo vyváža zbierkový predmet, ktorý je predmetom povolenia, ak sa údaje na povolení zhodujú so skutočným stavom predmetu kultúrnej hodnoty.

 (4) Držiteľ povolenia je povinný predložiť zbierkový predmet colnému úradu a umožniť colnému úradu fyzicky skontrolovať totožnosť tohto predmetu s povolením.

 (5) Dočasný vývoz zbierkového predmetu na prezentačný, vedeckovýskumný, reštaurátorský a konzervátorský účel môže trvať najviac dva roky od vydania súhlasu podľa odseku 7 pri dočasnom vývoze na územie iného členského štátu Európskeho spoločenstva alebo v lehote určenej ministerstvom podľa osobitného predpisu[[31]](#footnote-32)) na dočasný vývoz z územia Európskeho spoločenstva.

 (6) Múzeum alebo galéria sú povinné pred uskutočnením dočasného vývozu zbierkového predmetu uzavrieť s druhou zmluvnou stranou zmluvu o výpožičke zbierkového predmetu alebo zmluvu o nájme zbierkového predmetu, v ktorej sú stanovené podmienky výpožičky19) alebo nájmu20)zbierkového predmetu zaručujúce všestrannú ochranu, bezpečnosť a starostlivosť o zapožičané zbierkové predmety počas ich prepravy a prezentácie a zodpovednosť za škody spôsobené pri preprave a prezentácii zbierkového predmetu. Nevyhnutnou súčasťou zmluvy podľa predchádzajúcej vety je povinnosť druhej zmluvnej strany nahradiť múzeu alebo galérii všetky škody vzniknuté od prevzatia zbierkového predmetu druhou zmluvnou stranou do vrátenia zbierkového predmetu múzeu alebo galérii.

(7) Dočasný vývoz zbierkového predmetu z múzea alebo galérie je možný len s predchádzajúcim súhlasom zriaďovateľa alebo zakladateľa. Štatutárny orgán predkladá zriaďovateľovi alebo zakladateľovi žiadosť o dočasný vývoz zbierkového predmetu v štyroch vyhotoveniach na tlačive, ktorého vzor je uvedený v prílohe č. 5. Ak subjekty podľa predchádzajúcej vety súhlasia s dočasným vývozom, vydajú súhlas na dočasný vývoz zbierkového predmetu do 15 dní od doručenia žiadosti v štyroch vyhotoveniach, z ktorých jedno zašle múzeum alebo galéria ministerstvu.

(8) Príslušným orgánom na vystavenie povolenia na vývoz zbierkového predmetu z územia Európskeho spoločenstva podľa osobitného predpisu6) je ministerstvo. V konaní o vystavenie povolenia na vývoz zbierkového predmetu podľa osobitného predpisu,6) sa použijú ustanovenia odseku 1 alebo 5 a 6; ustanovenia odsekov 7 a 9 sa nepoužijú.

 (9) Štatutárny orgán môže požiadať zriaďovateľa alebo zakladateľa o zmenu účelu dočasného vývozu, príjemcu a krajiny určenia dočasného vývozu zbierkového predmetu na tlačive, ktorého vzor je uvedený v prílohe č. 6 v štyroch vyhotoveniach. Ak subjekty podľa predchádzajúcej vety súhlasia so zmenou podmienok dočasného vývozu, vydajú súhlas na zmenu podmienok dočasného vývozu zbierkového predmetu do 15 dní od doručenia žiadosti v štyroch vyhotoveniach, z ktorých jedno zašle múzeum alebo galéria ministerstvu.

 (10) Múzeum alebo galéria sú povinné neodkladne preveriť pri spätnom dovoze zbierkové predmety a zistiť, či nedošlo k ich poškodeniu, znehodnoteniu, zámene alebo odcudzeniu. Ak došlo k poškodeniu, znehodnoteniu, zámene alebo odcudzeniu zbierkového predmetu múzeum alebo galéria najneskôr do 30 dní po spätnom dovoze sú povinné písomne informovať zriaďovateľa alebo zakladateľa a ministerstvo o zistených skutočnostiach a začnú bezodkladne konať podľa druhej vety odseku 6.

(11) Zbierkový predmet, ktorý je chránený podľa právneho poriadku iného štátu, nemožno doviezť do Slovenskej republiky

bez súhlasu príslušného orgánu štátu, z ktorého má byť dovezený alebo prepravený, ak je zaručená vzájomnosť,

ak je zrejme, že ide o predmet, ktorý bol nezákonne vyvezený alebo prepravený zo štátu pôvodu alebo z tretieho štátu,

ak je zrejmé, že ide o odcudzený predmet.

**§ 18
Kontrola a štátny odborný dohľad**

(1) Štátny odborný dohľad nad dodržiavaním základných odborných činností podľa § 8 až 15 vykonáva ministerstvo. Ministerstvo vykonáva kontrolu[[32]](#footnote-33)) nad dodržiavaním ostatných ustanovení tohto zákona.

(2) Ministerstvo pri výkone štátneho odborného dohľadu alebo kontroly je oprávnené

vyžadovať informácie a doklady, ktoré sú potrebné na dodržiavanie povinnosti ustanovených týmto zákonom,

vstupovať s predchádzajúcim súhlasom štatutárneho orgánu do priestorov múzea alebo galérie, ktoré slúžia na výkon základných odborných činností a prezentovanie zbierkových predmetov,

preveriť plnenie povinností podľa tohto zákona zriaďovateľom alebo zakladateľom.

(3) Zriaďovateľ alebo zakladateľ je povinný poskytnúť ministerstvu pravdivé a úplné informácie alebo podklady a súčinnosť, a to v rozsahu potrebnom na výkon štátneho odborného dohľadu alebo kontroly a v lehote určenej ministerstvom.

(4) Colné úrady vykonávajú kontrolu dokladov vzťahujúcich sa na trvalý vývoz podľa § 17 ods. 3 a 4.

**§ 19**

**Priestupok**

 Priestupku sa dopustí ten, kto

prevedie predmet kultúrnej hodnoty bez toho, aby ho ponúkol múzeu alebo galérii podľa § 16 ods.7 písm. a),

nepožiada o výmaz predmetu kultúrnej hodnoty z evidencie predmetov kultúrnej hodnoty, ak nastane skutočnosť podľa § 16 ods.7 písm. c),

nechráni predmet kultúrnej hodnoty podľa § 16 ods.8.

 Za tento priestupok ministerstvo uloží pokutu do výšky 1 000 eur. Pokutu

možno uložiť aj opakovane.

 Na priestupky a ich prejednávanie sa vzťahujú všeobecné predpisy

o priestupkoch.[[33]](#footnote-34))

**§ 20**

**Iné správne delikty**

(1) Ministerstvo uloží právnickej osobe pokutu

do výšky 1 000 eur za porušenie povinností podľa § 5 ods. 6 a 7, § 10 ods. 1 a 3 až 6, § 16 ods. 3, 7 a 8,

do výšky 5 000 eur za porušenie povinností podľa § 4 ods. 2 a 3, § 9 ods. 7, § 10 ods. 7 a  12, § 13,

do výšky 10 000 eur za porušenie povinností podľa § 3 ods. 5, § 4 ods. 4, § 10 ods. 8 prvá veta a ods. 9 až 11 a 13, § 11, § 12, alebo ak dočasne vyvezie zbierkový predmet bez súhlasu podľa § 17 ods.7, alebo ak pri vývoze zbierkového predmetu z územia Európskeho spoločenstva koná v rozpore s ustanoveniami osobitného predpisu,[[34]](#footnote-35))

do výšky 100 000 eur, ak trvalo vyvezie zbierkový predmet bez povolenia podľa § 17 ods. 1 alebo  bez potvrdenia podľa § 17 ods. 3 alebo spätne nedovezie zbierkový predmet v lehote podľa § 17 ods. 5.

(2) Pri určení výšky pokuty sa prihliada najmä na závažnosť, spôsob, trvanie a následky konania.

(3) Pokutu možno uložiť do jedného roka odo dňa, keď ministerstvo zistí porušenie povinnosti, najneskôr však do troch rokov od porušenia povinnosti.

(4) Pokutu možno uložiť aj opakovane.

(5) Pokuta uložená podľa tohto zákona je splatná do 30 dní odo dňa, keď rozhodnutie, ktorým bola uložená, nadobudlo právoplatnosť. Na konanie o uložení pokuty sa vzťahuje všeobecný predpis o správnom konaní.4)

(6) Výnos z pokuty je príjmom štátneho rozpočtu.

**§ 21
Prechodné ustanovenie**

(1) Múzeum alebo galéria zriadené pred nadobudnutím účinnosti tohto zákona v súlade s ustanoveniami doterajších predpisov o zriaďovaní a zakladaní múzeí a galérií sa považujú za múzeum alebo galériu podľa tohto zákona.

(2) Múzeum alebo galéria zaregistrované v Registri múzeí a galérií podľa doterajších predpisov sa považuje za múzeum alebo galériu zapísanú do registra podľa tohto zákona, ak spĺňa podmienky podľa § 5 ods. 2. Ak ministerstvo zistí, že múzeum alebo galéria zaregistrované v registri podľa doterajších predpisov nespĺňa podmienky podľa § 5 ods.2, postupuje podľa § 5 ods. 2 až 4 a 10.

**§ 22
Splnomocňovacie ustanovenie**

Ministerstvo vydá všeobecne záväzné právne predpisy, ktoré ustanovia podrobnosti o základných odborných činnostiach v múzeu alebo galérii a o evidencii predmetov kultúrnej hodnoty.

**§ 23
Zrušovacie ustanovenie**

Zrušujú sa:

zákon č. 115/1998 Z. z. o múzeách a galériách a o ochrane predmetov múzejnej hodnoty a galerijnej hodnoty v znení zákona č. 387/2001 Z. z., zákona č. 416/2001 Z. z. a zákona č. 94/2008 Z. z.,

vyhláška Ministerstva kultúry Slovenskej republiky č. 342/1998 Z. z. o odbornej správe múzejných zbierkových predmetov a galerijných zbierkových predmetov v znení vyhlášky Ministerstva kultúry Slovenskej republiky č. 557/2004 Z. z.

**Čl. II**

 Zákon Slovenskej národnej rady č. 372/1990 Zb. o priestupkoch v znení zákona Slovenskej národnej rady č. 524/1990 Zb., zákona Slovenskej národnej rady č. 266/1992 Zb., zákona Slovenskej národnej rady č. 295/1992 Zb., zákona Slovenskej národnej rady č. 511/1992 Zb., zákona Národnej rady Slovenskej republiky č. 237/1993 Z.z., zákona Národnej rady Slovenskej republiky č. 42/1994 Z.z., zákona Národnej rady Slovenskej republiky č. 248/1994 Z.z., zákona Národnej rady Slovenskej republiky č. 249/1994 Z.z., zákona Národnej rady Slovenskej republiky č. 250/1994 Z.z., zákona Národnej rady Slovenskej republiky č. 202/1995 Z.z., zákona Národnej rady Slovenskej republiky č. 207/1995 Z.z., zákona Národnej rady Slovenskej republiky č. 265/1995 Z.z., zákona Národnej rady Slovenskej republiky č. 285/1995 Z.z., zákona Národnej rady Slovenskej republiky č. 160/1996 Z.z., zákona Národnej rady Slovenskej republiky č. 168/1996 Z.z., zákona č. 143/1998 Z.z., nálezu Ústavného súdu Slovenskej republiky č. 319/1998 Z.z., zákona č. 298/1999 Z.z., zákona č. 313/1999 Z.z., zákona č. 195/2000 Z.z., zákona č. 211/2000 Z.z., zákona č. 367/2000 Z.z., zákona č. 122/2001 Z.z., zákona č. 223/2001 Z.z., zákona č. 253/2001 Z.z., zákona č. 441/2001 Z.z., zákona č. 490/2001 Z.z., zákona č. 507/2001 Z.z., zákona č. 139/2002 Z.z., zákona č. 422/2002 Z.z., zákona č. 190/2003 Z.z., zákona č. 430/2003 Z.z., zákona č. 510/2003 Z.z., zákona č. 515/2003 Z.z., zákona č. 534/2003 Z.z., zákona č. 364/2004 Z.z., zákona č. 533/2004 Z.z., zákona č. 656/2004 Z.z., zákona č. 570/2005 Z.z., zákona č. 650/2005 Z.z., zákona č. 211/2006 Z.z., zákona č. 224/2006 Z.z., zákona č. 250/2007 Z.z., zákona č. 547/2007 Z.z., zákona č. 666/2007 Z.z., zákona č. 86/2008 Z.z., zákona č. 245/2008 Z.z., zákona č. 298/2008 Z.z., zákona č. 445/2008 Z.z. a zákona č. 479/2008 Z. z. sa mení takto:

 1. V § 32 ods. 1 sa vypúšťa písmeno c).

 Doterajšie písmeno d) sa označuje ako písmeno c).

 2. V § 32 ods. 2 sa písmeno „d)“ nahrádza písmenom „c)“.

**Čl. III**

**Účinnosť zákona**

Tento zákon nadobúda účinnosť 1. júna 2009.

Príloha č. 1 k zákonu č...... Z. z.

**REGISTER MÚZEÍ/GALÉRIÍ1) Slovenskej republiky**

MINISTERSTVO KULTÚRY

SLOVENSKEJ REPUBLIKY

Námestie SNP č. 33

813 31 BRATISLAVA

Číslo žiadosti: ............................... Dátum prijatia žiadosti: .........................

|  |
| --- |
|  |

Registračné číslo:

**Žiadosť O ZÁPIS múzea/GALÉRIE DO REGISTRA 1)**

**A. MÚZEUM/GALÉRIA**

Názov múzea/galérie:

Adresa (názov obce/PSČ, názov ulice, orientačné/súpisné číslo,):

IČO:2)

Telefón (vrátane smerového čísla):

Fax (vrátane smerového čísla):

E-mail:

Adresa internetovej stránky:

Riaditeľ múzea/galérie (meno a priezvisko, funkcia):

Údaje o právnickej osobe, ktorej je múzeum/galéria súčasťou (uvádza len múzeum/galéria bez právnej subjektivity)

Názov organizácie:

Sídlo (názov ulice, orientačné/súpisné číslo, názov obce/PSČ):

Telefón, fax (vrátane smerového čísla):

E-mail:

Adresa internetovej stránky:

Štatutárny orgán (meno a priezvisko, funkcia):

**B. ŽIADATEĽ O ZÁPIS**  **MÚZEA/GALÉRIE 1)**

Názov:

Sídlo (názov ulice, orientačné/súpisné číslo, názov obce/PSČ):

IČO:

Telefón, fax:

E-mail:

Adresa internetovej stránky:

Štatutárny orgán (meno a priezvisko, funkcia):

**C. ÚDAJE O MÚZEU/GALÉRII**

Rok zriadenia/založenia:

Základný dokument (doložiť v prílohe), dátum vydania, miesto vydania:

Typ múzea z územného hľadiska a z hľadiska špecializácie:

múzeum s komplexnou múzejnou dokumentáciou regiónu, v ktorom pôsobí,

galéria s komplexnou galerijnou dokumentáciou regiónu, v ktorom pôsobí,

špecializované múzeum s múzejnou dokumentáciou vo vybranej oblasti a vedných odboroch s celoštátnou pôsobnosťou,

špecializované múzeum s múzejnou dokumentáciou vo vybranej oblasti s regionálnou pôsobnosťou

špecializovaná galéria s galerijnou dokumentáciou vo vybraných oblastiach.

Profilácia a špecializácia múzea/galérie (uviesť konkrétnu špecializáciu múzea a rozsah zbernej oblasti)

Celkový počet zamestnancov múzea/galérie:

z toho odborných:

Kniha prírastkov vedená od roku (k § 10):

Počet kusov zbierkových predmetov zapísaných v knihe prírastkov ku dňu žiadosti o zápis do registra: ..................

Múzeum spravuje depozitár v celkovej výmere (k § 12) ..................................................................m2

Spôsob zabezpečenia ochrany zbierkových predmetov (k § 13):

Múzeum/galéria zabezpečuje odborné ošetrenie zbierkových predmetov:

a) dodávateľsky,

b) vo vlastných špeciálne technicky vybavených priestoroch (napr. konzervátorské dielne, reštaurátorské ateliéry, preparátorské laboratóriá)

Počet expozícií:Celková výmera expozícií:

V .............................. dňa .......................

Vypracoval (meno, priezvisko, funkcia a podpis zodpovedného zamestnanca):

Telefón/fax:

Meno, priezvisko, funkcia a podpis štatutárneho orgánu Odtlačok pečiatky žiadateľa o zápis:

žiadateľa o zápis :

**D. DOLOŽKA O REGISTRÁCII** (vyplňuje registrujúci orgán)

Ministerstvo kultúry Slovenskej republiky podľa § 5 zákona č. .... Z. z. o múzeách a galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov zapísalo múzeum/galériu do Registra múzeí a galérií Slovenskej republiky.

Registračné číslo:

Dátum zápisu:

Meno, priezvisko, funkcia a podpis Odtlačok úradnej pečiatky

zodpovedného zamestnanca: Ministerstva kultúry Slovenskej republiky:

Nevhodné preškrtnúť,

 Uvádza múzeum/galéria s právnou subjektivitou

Príloha č. 2 k zákonu č...... Z. z.

**KATEGÓRIE PREDMETOV KULTÚRNEJ HODNOTY**

|  |
| --- |
| **Kategória predmetu kultúrnej hodnoty** |
| 1. Archeologické predmety staršie ako 50 rokov, ktoré sú produktmia) vykopávok a nálezov na pevnine alebo pod vodou,b) archeologických lokalít,c) archeologických zbierok. |
| 2. Prvky, ktoré sú integrálnou súčasťou umeleckých, historických alebo náboženských pamiatok, ktoré boli rozobrané a ktorých vek presahuje 50 rokov. |
| 3. Obrazy a maľby a kópie vytvorené rovnakým postupom ako originál, iné ako tie, ktoré sú zahrnuté do kategórie 4 alebo 5, vytvorené výhradne ručne, akoukoľvek technikou a na akomkoľvek materiáli, staršie ako 50 rokov a nepatriace ich autorom. |
| 4. Akvarely, gvaše a pastely vytvorené výhradne ručne a na akomkoľvek materiáli, staršie ako 50 rokov a nepatriace ich autorom. |
| 5. Mozaiky okrem tých, ktoré patria do kategórie 1 alebo 2, a kresby vytvorené výhradne ručne, akoukoľvek technikou a na akomkoľvek materiáli, staršie ako 50 rokov a nepatriace ich autorom. |
| 6. Originály rytín, grafík, sieťotlačí a litografií s ich príslušnými štočkami a originály plagátov staršie ako 50 rokov a nepatriace ich autorom. |
| 7. Originály sôch alebo súsoší (plastík) a kópie vytvorené rovnakým postupom ako originál, staršie ako 50 rokov a nepatriace ich autorom okrem tých, ktoré sú uvedené v kategórii 1. |
| 8. Inkunábuly (prvotlače) a rukopisy vrátane máp a hudobných partitúr jednotlivo alebo v rámci zbierok staršie ako 50 rokov a nepatriace ich autorom. |
| 9. a) Zbierky a vzorky zo zoologických, botanických, mineralogických alebo z anatomických zbierok,b) zbierky historického, paleontologického, etnografického, numizmatického alebo filatelistického významu. |
| 10. Akékoľvek iné starožitné predmety nezahrnuté do kategórií 1 až 13.a) staré od 50 do 100 rokov: |
| hračky a hry |
| výrobky zo skla |
| predmety zo základných kovov |
| úžitkové predmety z umelých materiálov |
| striebrotepecké a zlatotepecké predmety |
| Nábytok |
| optické, fotografické alebo kinematografické prístroje |
| hudobné nástroje |
| hodiny a hodinky a ich časti |
| predmety z dreva |
| keramické výrobky – predmety z porcelánu a hrnčiarske výrobky |
| gobelíny a iné starožitné dekoračné textílie vyrobené rôznymi technikami, sakrálne textílie, odevy a odevné doplnky |
| koberce |
| tapety  |
| zbrane |
| b) staršie ako 100 rokov  |

 Príloha č. 3 k zákonu č...... Z. z.

**EVIDENCIA PREDMETOV kultúrnej HODNOTY**

Evidenčné číslo predmetu;: Dátum prijatia žiadosti:

**A. ÚDAJE O VLASTNÍKOVI/SPRÁVCOVI1) PREDMETU/SÚBORU PREDMETOV1) KULTÚRNEJ HODNOTY**

Názov právnickej osoby:

Sídlo právnickej osoby

(názov ulice, orientačné/súpisné číslo, názov obce/PSČ):

IČO

Telefón, fax (vrátane smerového čísla):

E-mail:

Meno, priezvisko, funkcia a podpis štatutárneho orgánu:

**B. ÚDAJE O PREDMETE / SÚBORE PREDMETOV 1) KULTÚRNEJ HODNOTY**

Názov a stručný opis:

Autor, výrobca:

Identifikačné znaky (napr. signatúra, nápis, výrobná značka, punc, zvláštne znamenia a ich umiestnenie):

Kategória predmetu kultúrneho hodnoty (podľa prílohy č. 2):

Technika a materiál:

Rozmery alebo hmotnosť:

Datovanie:

Nadobúdacia cena:

Počet kusov:

V ................................. dňa ............................. Meno, priezvisko a podpis vlastníka/správcu:

Odtlačok úradnej pečiatky:

1) Nevhodné preškrtnúť.

Príloha č. 4 k zákonu č. .../ Z. z.

**Žiadosť o povolenie NA trvalÝ VÝVOZ 1)**

**zbierkového predmetu/súboru zbierkových predmetov1)**

Číslo žiadosti: Dátum prijatia žiadosti:

**MÚZEUM/GALÉRIE, KTORÉ MÁ V SPRÁVE1) ZBIERKOVÝ PREDMET /súbor**

**zbierkových predmetov1)**

Názov múzea/galérie, ktoré žiada o trvalý vývoz/zámenu 1):

Adresa múzea/galérie (názov ulice, orientačné/súpisné číslo, názov obce/PSČ):

IČO:2)

Telefón (vrátane smerového čísla):

Fax (vrátane smerového čísla):

E-mail:

Štatutárny orgán (meno, priezvisko a funkcia):2)

Zodpovedný zamestnanec/vedúci:3)

**B. OPIS Zbierkového predmetu/súboru zbierkových predmetov1)**

Názov, opis a fotografia 2):

Prírastkové číslo:

Evidenčné číslo alebo inventárne číslo:

Súčasný fyzický stav 2):

Názov, opis a fotografia predmetu/súboru zbierkových predmetov1), za ktorý/-é sa zámena uskutočňuje2):

Štát vývozu a adresa nového uloženia zbierkového predmetu/súboru zbierkových predmetov1):

Názov a adresa nového vlastníka/správcu1):

Počet strán príloh:......................... .

V ................................ dňa ......................

Meno, priezvisko, funkcia Odtlačok pečiatky múzea:

a podpis štatutárneho orgánu:

**C. STANOVISKO ZRIAĎOVATEĽA1) K TRVALÉMU VÝVOZU1) ZBIERKOVÉHO PREDMETU/súboru zbierkových predmetov1):**

Názov zriaďovateľa1):

Sídlo (názov ulice, orientačné/súpisné číslo, názov obce/PSČ):

IČO:

Telefón, fax:

Štatutárny orgán (meno, priezvisko a funkcia):

súhlasí/nesúhlasí 1)

s trvalým vývozom1) zbierkového predmetu/súboru zbierkových predmetov1).

Počet strán príloh: ........................

V .................................... dňa.............. Meno, priezvisko, funkcia a podpis

štatutárneho orgánu

zriaďovateľa/zakladateľa1):

Odtlačok úradnej pečiatky:

**STANOVISKO MINISTERSTVA KULTÚRY SLOVENSKEJ REPUBLIKY K TRVALÉMU VÝVOZU ZBIERKOVÉHO PREDMETU/súboru zbierkových predmetov1)**

Ministerstvo kultúry Slovenskej republiky súhlasí s trvalým vývozom zbierkového predmetu/súboru zbierkových predmetov1) v počte ......... kusov podľa priloženého zoznamu.

Počet strán príloh: ......................

V .................................... dňa.............. Meno, priezvisko, funkcia a podpis

štatutárneho orgánu:

Odtlačok úradnej pečiatky MK SR:

##### E. POTVRDENIE COLNÉHO ORGÁNU

##### Pri trvalom vývoze zbierkového predmetu

Colný úrad (sídlo) ..............................................potvrdzuje trvalý vývoz zbierkového predmetu/súboru zbierkových predmetov 1)  v počte ................ kusov podľa priloženého zoznamu.

Dátum a miesto vydania potvrdenia:

Meno, priezvisko, funkcia a podpis

osoby oprávnenej na vydanie

potvrdenia za colný orgán: Odtlačok úradnej pečiatky:

 \_\_\_\_\_\_\_\_\_\_\_\_\_\_\_\_\_\_\_\_\_\_

1. Nevhodné preškrtnúť.
2. V prípade potreby uviesť v prílohe. Každá strana prílohy musí byť signovaná štatutárnym orgánom žiadateľa.

Príloha č. 5 k zákonu č. ............. Z. z.

**Žiadosť o súhlas na DOČASNÝ VÝVOZ**

 **zbierkového predmetu/súboru zbierkových predmetov1)**

Číslo žiadosti: Dátum prijatia:

1. **MúZEUM/GALÉRIA, ktorÉ Žiada o DOČASNÝ VÝVOZ**

Názov múzea/galérie:

Adresa (názov ulice, orientačné/súpisné číslo, názov obce/PSČ):

IČO:2)

Telefón (vrátane smerového čísla):

Fax (vrátane smerového čísla):

E-mail:

Riaditeľ múzea/galérie (meno a priezvisko, funkcia):2)

Názov a opis zbierkového predmetu/súboru zbierkových predmetov1):

Počet kusov zbierkových/súboru zbierkových predmetov1):

Prírastkové číslo:

Evidenčné číslo alebo inventárne číslo:

Súčasný fyzický stav:

Zmluva o výpožičke č. ...................................... uzavretá dňa ...........................................................

Účel dočasného vývozu2) :

1. prezentačný (názov a organizátor prezentácie, výstavy)
2. reštaurátorský, konzervátorský
3. vedeckovýskumný

Štát dočasného vývozu zbierkového predmetu/súboru zbierkových predmetov1):

Miesto dočasného vývozu zbierkového predmetu/súboru zbierkových predmetov1):

Názov a presná adresa príjemcu zbierkového predmetu/súboru zbierkových predmetov1):

Trvanie dočasného vývozu od ............................ do ............................

V ................................ dňa ...................... Meno priezvisko, funkcia

a podpis štatutárneho orgánu múzea:

Odtlačok pečiatky:

1. **SÚHLAS ZRIAĎOVATEĽA MÚZEA/GALÉRIE k DOČASNÉmu VÝVOZU ZBIERKOVÉHO PREDMETU/súboru zbierkových predmetov1)**

Názov zriaďovateľa/zakladateľa1):

Sídlo (názov ulice, orientačné/súpisné číslo, názov obce/PSČ):

IČO:

Telefón, fax:

Štatutárny orgán (meno, priezvisko a funkcia):

vydáva súhlas na dočasný vývoz

zbierkového predmetu (názov a číslo)

............................................................................................................................................................

/súboru zbierkových predmetov v počte ........kusov podľa zoznamu1) v rozsahu ....... strán uvedeného

v prílohe2)

do (štát) ....................................... v termíne od ....................... do..................... .

V ................................ dňa ...................... Podpis štatutárneho orgánu

zriaďovateľa/zakladateľa2):

Odtlačok úradnej pečiatky:

–––––––––––––––––––––––

1. V prípade viacerých zbierkových predmetov priložiť ich zoznam s uvedením evidenčného alebo inventárneho čísla v prílohe. Každá strana prílohy musí byť signovaná štatutárnym orgánom žiadateľa.
2. Nevhodné preškrtnúť.

Príloha č. 6 k zákonu č. ............. Z. z.

Žiadosť o ZMENU PODMIENOK DOČASNÉHO vývozu zbierkového predmetu

Číslo žiadosti: ........................... Dátum prijatia žiadosti: .............................

(k žiadosti č. ……………………, ku ktorej bol dňa …………………. vydaný súhlas
na dočasný vývoz zbierkového predmetu podľa § 17 ods. 8 zákona č. ...... Z. z.
o múzeách a galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov)

A. VYPĹŇA Múzeum/Galéria, KTORÉ/-Á ŽIADA ZMENU PODMIENOK DOČASNÉHO vývozu zbierkového predmetu

Názov a adresa múzea/galérie

(názov ulice, orientačné/súpisné číslo, názov obce/PSČ):

Telefón, fax (vrátane smerového čísla):

Štatutárny orgán (meno a priezvisko, funkcia):

IČO:

ktoré/-á na základe vyššie citovanej žiadosti obdržalo/-a súhlas na dočasný vývoz zbierkového predmetu, žiada o nasledovnú zmenu podmienok dočasného vývozu zbierkového predmetu:

(zmena doby vývozu, zmena príjemcu/príjemcov zbierkového predmetu, zmena krajiny/krajín určenia a iné dôvody 1)

.......................................................................................................................................................

.......................................................................................................................................................

.......................................................................................................................................................

V ................................ dňa ......................

Meno, priezvisko, funkcia a podpis

štatutárneho orgánu múzea/galérie: Odtlačok pečiatky:

VYPĹŇA ZRIAĎOVATEĽ Múzea/galérie2)

Názov a sídlo zriaďovateľa/zakladateľa 2)

(názov ulice, orientačné/súpisné číslo, názov obce/PSČ):

Telefón, fax (vrátane smerového čísla):

IČO:

Štatutárny orgán (meno a priezvisko, funkcia):

súhlasí

so zmenou podmienok dočasného vývozu zbierkového predmetu/zbierkových predmetov 2)

k žiadosti č. ……………………, ku ktorej bol dňa …………………. vydaný súhlas na dočasný vývoz zbierkového predmetu/zbierkových predmetov 2) podľa § 17 ods.6 zákona č. ...... Z. z. o múzeách a galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov

na základe žiadosti múzea/galérie 2)

…………………….......................................................................................................................

V ............................... dňa.....................

Meno, priezvisko, funkcia a podpis

štatutárneho orgánu

zriaďovateľa/zakladateľa 2): Odtlačok pečiatky:

––––––––––––––––––––––––

1 Múzeum alebo galéria uvedie dôvod zmeny podmienok dočasného vývozu.

2 Nevhodné preškrtnúť.

1. ) Zákon č. 183/2000 Z. z. o knižniciach, o doplnení zákona Slovenskej národnej rady č. 27/1987 Zb. o štátnej pamiatkovej starostlivosti v znení neskorších predpisov a o zmene a doplnení zákona č. 68/1997 Z. z. o Matici slovenskej v znení neskorších predpisov,

 zákon č. 49/2002 Z. z. o ochrane pamiatkového fondu v znení neskorších predpisov,

 zákon č. 395/2002 Z. z. o archívoch a registratúrach a o doplnení niektorých zákonov v znení neskorších predpisov,

zákon č. 416/2002 Z. z. o navrátení nezákonne vyvezených kultúrnych predmetov,

zákon č.../2009 Z. z. o podmienkach vývozu a dovozu predmetu kultúrnej hodnoty a o doplnení zákona č. 652/2004 Z. z. o orgánoch štátnej správy v colníctve a o zmene a doplnení niektorých zákonov v znení neskorších predpisov. [↑](#footnote-ref-2)
2. 2) § 21 až 23 zákona č.523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. [↑](#footnote-ref-3)
3. 3) Napríklad zákon č. 213/1997 Z. z. o neziskových organizáciách poskytujúcich všeobecne prospešné služby v znení neskorších predpisov. [↑](#footnote-ref-4)
4. ) Zákon č. 71/1967 Zb. o správnom konaní (správny poriadok) v znení neskorších predpisov. [↑](#footnote-ref-5)
5. ) § 18 ods. 1 písm. b) zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov. [↑](#footnote-ref-6)
6. ) Nariadenie Rady (EHS) č. 3911/92 z 9. decembra 1992 o vývoze tovaru kultúrneho charakteru (Mimoriadne vydanie Ú. v. EÚ, kap. 2/ zv. 4) v platnom znení, nariadenie Komisie (EHS) č. 752/93 z 30. marca 1993 ustanovujúce vykonávacie predpisy k nariadeniu Rady (EHS) č. 3911/92 o vývoze kultúrneho tovaru (Mimoriadne vydanie Ú. v. EÚ, kap. 2/ zv. 4) v platnom znení. [↑](#footnote-ref-7)
7. ) Napríklad zákon Národnej rady Slovenskej republiky č. 278/1993 Z. z. o správe majetku štátu v znení neskorších predpisov. [↑](#footnote-ref-8)
8. ) § 2 ods. 5 zákona č. 49/2002 Z. z. v znení neskorších predpisov. [↑](#footnote-ref-9)
9. ) Zákon č. 300/2005 Z. z. Trestný zákon v znení neskorších predpisov, [↑](#footnote-ref-10)
10. ) Napríklad nariadenie Rady (ES) č. 12362005 z 27. júna 2005 o obchodovaní s určitým tovarom, ktorý možno použiť na vykonanie trestu smrti, mučenie alebo iné kruté, neľudské zaobchádzanie alebo ponižujúce zaobchádzanie alebo trestanie (Ú. v. EÚ L. 200, 30. 7. 2005) v platnom zmení, nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex spoločenstva (Mimoriadne vydanie Ú. v. EÚ, kap. 2/ zv. 6) v platnom znení, zákon č. 543/2002 Z. z. o ochrane prírody a krajiny v znení neskorších predpisov, Dohovor o opatreniach na zákaz a zamedzenie nedovoleného dovozu, vývozu a prevodu vlastníctva kultúrnych statkov (vyhláška ministra zahraničných vecí č. 15/1980 Zb.). [↑](#footnote-ref-11)
11. ) § 40 ods. 5, 7 a 8 zákona č. 49/2002 Z. z. v znení neskorších predpisov. [↑](#footnote-ref-12)
12. ) § 22 zákona č. 49/2002 Z. z. [↑](#footnote-ref-13)
13. ) § 151a až 151me Občianskeho zákonníka v znení neskorších predpisov. [↑](#footnote-ref-14)
14. ) § 57 ods. 1 písm. d) a § 114 zákona Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov.

§ 80 ods. 1 písm. g) a § 84d zákona Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov. [↑](#footnote-ref-15)
15. ) § 72 zákona č. 7/2005 Z. z. o konkurze a reštrukturalizácii a o zmene a doplnení niektorých zákonov. [↑](#footnote-ref-16)
16. ) Napríklad zákon č. 403/1990 Zb. o zmierení následkov niektorých majetkových krívd v znení neskorších predpisov, zákon Národnej rady Slovenskej republiky č. 282/1993 Z. z. o zmiernení niektorých majetkových krívd spôsobených cirkvám a náboženským spoločnostiam v znení zákona č. 97/2002 Z. z. [↑](#footnote-ref-17)
17. 17) Napríklad § 588 až 630 Občianskeho zákonníka v znení neskorších predpisov. [↑](#footnote-ref-18)
18. ) Zákon č. 314/2001 Z. z. o ochrane pred požiarmi v znení neskorších predpisov,

 zákon Národnej rady Slovenskej republiky č. 42/1994 Z. z. o civilnej ochrane obyvateľstva v znení neskorších predpisov [↑](#footnote-ref-19)
19. ) § 659 až 662 Občianskeho zákonníka v znení zákona č. 509/1991 Zb. [↑](#footnote-ref-20)
20. ) § 663 až 723 Občianskeho zákonníka v znení neskorších predpisov. [↑](#footnote-ref-21)
21. ) Napríklad čl. 1 ods. 4 ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu, zákon č. 414/2002 Z. z. o hospodárskej mobilizácii a o zmene zákona Národnej rady Slovenskej republiky č. 274/1993 Z. z. o vymedzení pôsobnosti orgánov vo veciach ochrany spotrebiteľa v znení neskorších predpisov v znení neskorších predpisov, zákon č. 387/2002 o riadení štátu v krízových situáciách mimo času vojny a vojnového stavu v znení neskorších predpisov. [↑](#footnote-ref-22)
22. ) Zákon Národnej rady Slovenskej republiky č. 200/1994 Z. z. o Komore reštaurátorov a o výkone reštaurátorskej činnosti jej členov. [↑](#footnote-ref-23)
23. ) Zákon č. 172/2005 Z. z. o organizácii štátnej podpory výskumu a vývoja a o doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov v znení zákona č. 233/ 2008 Z. z. [↑](#footnote-ref-24)
24. ) Zákon č. 543/2002 Z. z.. [↑](#footnote-ref-25)
25. ) § 36 ods. 2 a 3 zákona č. 49/2002 Z. z. v znení neskorších predpisov. [↑](#footnote-ref-26)
26. ) Čl. 5 písm. c) Dohovoru o opatreniach na zákaz a zamedzenie nedovoleného dovozu, vývozu a prevodu vlastníctva kultúrnych statkov (vyhláška Ministra zahraničných vecí č. 15/1980 Zb.). [↑](#footnote-ref-27)
27. ) § 747 až 753 Občianskeho zákonníka v znení zákona č. 509/1991 Zb. . [↑](#footnote-ref-28)
28. ) § 15 zákona č. 49/2002 Z. z. o ochrane pamiatkového fondu v znení neskorších predpisov [↑](#footnote-ref-29)
29. ) § 47 zákona č. 71/1967 Zb. v znení zákona č. 527/2003 Z. z. [↑](#footnote-ref-30)
30. ) Príloha nariadenia Rady (EHS) č. 3911/92. [↑](#footnote-ref-31)
31. ) Čl. 9 ods. 2 nariadenia Komisie (EHS) č. 752/93. [↑](#footnote-ref-32)
32. ) Zákon Národnej rady Slovenskej republiky č. 10/1996 Z. z. o kontrole v štátnej správe v znení neskorších predpisov. [↑](#footnote-ref-33)
33. ) Zákon Slovenskej národnej rady č. 372/1990 Zb. o priestupkoch v znení neskorších predpisov. [↑](#footnote-ref-34)
34. ) § 12 ods.1 písm. g) a h) zákona č...../2009 Z. z. [↑](#footnote-ref-35)